kardosdrur/scandi-wiki huggingface dataset:
Lockerbie

Lockerbie er en lille by i det sydvestlige Skotland med 4.009 indbyggere (2001). Den er mest kendt for , hvor store dele af flyet ramte byen den 21. december 1988.

Den dominerende bygning i byen er rådhuset, som er et godt eksempel på skotsk baronistil. Den er bygget i lokal, rød sandsten. Ved siden af står et mindesmærke over de faldne i 2. verdenskrig.

Byen har i forhold til sin størrelse et godt udviklet transportnet. Den ligger ved vejen A47 og har en jernbanestation.

Eksterne henvisninger 

Byer i Skotland
Dumfries and Galloway
Graf Zeppelin

Navnet Graf Zeppelin har flere betydninger:

 Ferdinand von Zeppelin (8. juli 1838 – 8. marts 1917) – tysk officer og luftskibskonstruktør
 To luftskibe af typen zeppeliner opkaldt efter Ferdinand von Zeppelin:
 LZ 127 Graf Zeppelin – foretog i 1929 en verdensomflyvning.
 LZ 130 Graf Zeppelin – søsterskib til LZ 129 Hindenburg
 Graf Zeppelin (skib) – tysk hangarskib, ligeledes opkaldt efter Ferdinand von Zeppelin
Adrienne Frantz

Adrienne Danielle Frantz (født 7. juni 1978 i Mount Clemens, Michigan) er en amerikansk skuespiller. Hun er mest kendt for sin rolle som Ambrosia "Amber" More i tv-serien The Bold and the Beautiful.

Ekterne kilder/henvisninger 
 
Official website for Adrienne Frantz

Tv-skuespillere fra USA
Metalmania

Metalmania er den største heavy metal musikfestival i Østeuropa, og er blevet holdt årligt siden 1986. Festivalen i 2007 blev holdt den 23. marts ved Almássy i Budapest, Ungarn og den 24. marts ved Spodek i Katowice, Polen.

Musikgrupper

2007 
Sepultura
Paradise Lost
Testament
Destruction
My Dying Bride
Blaze
Entombed
Jorn Lande
Korpiklaani
Crystal Abyss
Zyklon

Eksterne henvisninger 

Officielle ungarske hjemmeside 
Officielle polske hjememside 

Musikfestivaler
Musikarrangementer
Musik fra Polen
Musik fra Ungarn
Katowice
Ecthelion 2.

I Ringenes Herre-verdenen er Ecthelion 2. den næstsidste marsk af Gondor, og far til Denethor 2. Han blev født i år 2886 af den tredje alder, som søn af marsken Turgon. Han efterfulgte sin far som marsk i år 2953 t.a. For at styrke riget mod Sauron, som var vendt tilbage til Mordor opfordrede han alle der var noget værd til at kæmpe for ham. Blandt disse var der en som blev en vigtig hærfører for ham. Ingen kendte hans navn men han blev kendt som Thorongil. Han var i virkeligheden Aragorn i forklædning. 

Personer i Ringenes Herre
Círdan

Círdan Skibsbyggeren (Círdan er sindarin for skibsbygger/skibssmed) er en fiktiv person fra J.R.R. Tolkiens fortællinger om Midgård.

Han var herren af Falas i meget af den Første Alder og han har haft ringen Nayra. Han var med i kampen mod Harad.
Han gav ringen til Gandalf.

Personer i Ringenes Herre

pl:Lista Sindarów i Moriquendich#Círdan
Alnö IF

Alnö IF Fotboll er en svensk fodboldklub fra Alnön ved Sundsvall. Klubbens damehold har spillet 7 sæsoner i den bedste række.

Kendte spillere
Mathias Florén
Andreas Yngvesson
Tina Nordlund

Fodboldklubber i Sverige
Sundsvall
Salzach

Salzach er en flod elv som løber gennem Østrig og Tyskland, og er en af Inns bifloder, og den har en længde på 225 km. 

Navnet kommer af det tyske ord Salz som betyder «salt». Frem til 1800-tallet var transport af salt ned af floden en vigtig del af den lokale økonomi. Transporten på floden stoppede da jernbanen erstattede det gamle transportsystem. 

Salzach wer en af hovedfloderne i den østrigske  delstat Salzburg, og har sit udspring i Kitzbühel Alperne nær Krimml i Salzburg. Herfra løber den nordover og passerer byerne Hallein og Salzburg. Så danner den  grænse mellem Bayern i Tyskland og Østrig på en strækning af omkring 70 km. Landsbyer langs den sidste del af floden er Laufen, Tittmoning og Burghausen. Floden løber til sidst ud  i Inn nær Braunau.

Floder i Bayern
Floder i Østrig
Dutywa

Dutywa er en by i provinsen Eastern Cape i Sydafrika, tidligere del af bantustanet Transkei. Navnet betyder "stedet for uorden"  og er fødestedet til Thabo Mbeki som blev præsident i Sydafrika i 1999 . 

Byen blev grundlagt som et militært fort efter en konflikt mellem en plyndringsgruppe fra KwaZulu-Natal og lokalbefolkningen

Referencer 

Byer i Sydafrika
Przęsocin

Przęsocin (tysk: Neuendorf) er en landsby i det vestlige Polen, i zachodniopomorskie voivodskab (Stettin Byområde, mellem byerne Police og Szczecin). Przęsocin ligger på Warszewo-bakkerne ved Wkrzanska Skoven (polsk: Puszcza Wkrzańska, tysk: Ueckermünde Heide).

Przęsocin har vejforbindelse til Szczecin og Police og Polices bybuslinjer 101, 107 og F.

Seværdigheder 
Kirke (15. århundrede) i Przęsocin

Byer ved Przęsocin 
Police
Szczecin

Landsbyer ved Przęsocin 
Siedlice (ved Police)
Leśno Górne

Eksterne henvisninger 
Przęsocin på et kort 

Landsbyer i Polen
Britisk Kaffraria

Britisk Kaffraria var en tidligere koloni/underordnet enhed i dagens Sydafrika som bestod af distrikterne omkring dagens King William's Town og East London.

Begrebet Kaffraria kommer fra det arabiske ord qafir som blev adopteret i swahili og som betyder "vantroende". Europæerne i Syd Afrika knyttede ved en misforståelse begrebet op mod sortebantu-talende folk, så Britisk Kaffraria henspeiler dermed på landet hvor de sorte bor. (Se ellers begrebet Kaffer som i dag ses på som et nedsættende begreb for sort afrikaner, i Sydafrika) Kaffraria blev brugt om en videre region som bestod af blandt andre Britisk Kaffraria.

De afrikanske indfødte blev styret af høvdinger fra rarabe–stammen blandt xhosaerne. Ngqika (Gaika) var høvding fra 1797 til 13. november 1829, da Sandile overtog som høvding frem til 1. juni 1878.

Området blev annekteret til den britiske Kapkolonien som Provinsen Queen Adelaide, men allerede den 5. december blev annekteringen annulleret af Kapkolonien. 10. december blev den omdøbt til Landdistriktet Queen Adelaide. Mellem 1835 og 1847 var Grahamstown dets hovedstad.

Området blev igen annekteret til Kapkolonien den 17. december 1847, denne gang som Britisk Kaffraria–kolonien, og King William's Town blev dens hovedstad. Britisk Kaffraria blev en separat kronkoloni 7. marts 1860, og den blev til slut indlemmet i Kapkolonien 17. april 1866.

Administrative ledere 

Sydafrikas historie
George Cathcart

George Cathcart (12. maj 1794–5. november 1854) var en britisk general og diplomat. 

Han var født i Renfrewshire og var søn af William Cathcart. Efter at han fik sin uddannelse ved Eton og Edinburgh, fik han en officersbestalling i the Life Guards i den britiske hær i 1810. I 1813 blev han sendt til Rusland for at gøre tjeneste som aide-de-camp for sin far, der var ambassadør og militær udsending. George Cathcart var til stede ved de slag, der blev udkæmpet mellem den russiske og den franske hær i 1813, og han fulgte den russiske hær gennem Europa, frem til indmarchen i Paris i marts 1814. 

Da Napoleon kom tilbage på tronen i 1815, gjorde Cathcart tjeneste som aide-de-camp for hertugen af Wellington , og han var til stede i slagene ved Quatre Bras og Waterloo. Efter krigen gjorde han tjeneste i 7th Hussars, og blev forfremmet til oberstløjtnant i 1826. Han blev forflyttet til 57. fodfolksregiment i 1828, 8th Hussars i 1830 og 1st Dragoon Guards i 1838. Cathcart blev udnævnt til oberst i 1841.

Cathcart var guvernør i Kapkolonien fra 1852. Han gav kolonien dens første konstitution, gjorde en ende på den ottende xhosakrig og knuste basothoerne. Han blev dræbt under slaget ved Inkerman i Krimkrigen den 5. november 1854.

Referencer

Litteratur 
 George Cathcart, Commentaries on the War in Russia and Germany in 1812 and 1813, London: 1850.
 

Generaler fra Storbritannien
Namaqualand

Namaqualand (afrikaans: Namakwaland) er en tør region i Sydafrika som strækker sig langs vestkysten over 1000 km og dækker et areal på 440.000 km². Det er delt i to dele af det lavere leje til floden Oranje, Little Namaqualand i syd og Great Namaqualand i nord. Little Namaqualand er en del af provinsen Northern Cape i Sydafrika, mens Great Namaqualand ligger i Kara i Namibia. Great Namaqualand er tyndt befolket af namaquaer, et khoikhoi–folk.

Namaqualand er meget populær blandt både lokale og internationale turister tidligt om foråret, da normalt tørre områder bliver dækket af farverige blomster.

Eksterne links 
 Namaqualands officielle hjemmeside
 Namaqualand

Henvisninger 

Sydafrikas geografi
Namibia
Terje, Jesper & Joachim

Dansk syrerock band dannet i 1965 og bestående af Terje Barnholdt, Jesper Schmidt og Joachim Ussing. Bandet indspillede en enkelt LP i August 1970 i Spectator Studios. Bandet gik i opløsning i 1972.

Musikgrupper fra Danmark
Musikgrupper fra 1965
Table Bay

Table Bay (afrikaans Tafelbaai) er en naturlig lille bugt ved Cape Town ved den nordlige ende af Kaphalvøen som strækker sig sydover til Kap det Gode Håb. Den fik navnet fordi den domineres af bjerget med den flade top, Table Mountain, på dansk Taffelbjerget.

Robben Island, hvor Nelson Mandela var fængslet i mange år, ligger i denne bugt. Selv om bugten var berømmet i flere århundreder som naturhavn for skibe, er den faktisk meget udsat for storm fra både sydøst og nordvest. Mange sejlskibe, som søgte tilflugt i bugten i løbet af 17. og 18. århundrede, blev drevet op på kysten af stormenes rasen.

Hollandske kolonister holdt fast ved sin koloni ved bredden af Table Bay eftersom naturlige havne langs denne kystlinje er sjældne, og de eneste realistiske alternativer, Simon's Bay og Saldanha Bay, næsten ikke havde ferskvand. Til slut blev en havn bygget i Table Bay ved at bygge land op og lave bølgebrydere for at beskytte skibene. Den ældre del af denne struktur kaldes Victoria Dock. Den nyere del kaldes Duncan Dock.

Sydafrikas geografi
Bugter
Moshoeshoe I

Moshoeshoe (født ca. 1786, død 11. marts 1870) var basothohøvding i Lesotho og var født i Menkhoaneng i den nordlige del af dagens Lesotho. Han var den første søn af Mokhachane, en mindre høvding af baktotelilinjen, en gren af klanen Kuena (krokodille). I hans tidlige barndom hjalp han sin far med at få magten over nogle mindre klaner. I en alder af 34 år dannede Moshoeshoe sin egen klan og blev høvding. Han og hans tilhængere slog sig ned ved bjerget Butha–Buthe.

Regenter af Lesotho
Gilbert af Poitiers

Gilbert af Poitiers, Gilbert de la Porrée, Gilbertus Porretanus eller Pictaviensis, (født 1070 i Poitiers, død 4 september 1154), var en fransk, skolastisk filosof, teolog og biskop af Poitiers.

Gilbert blev født i Poitiers og var elev af Bernard af Chartres og Anselm af Laon. Efter at have undervist i Chartres i henved tyve år, begyndte han 1137 at forelæse i dialektik og teologi i Paris. Stefan af Alinerre var en af hans elever. 1141 vendte han tilbage til Poitiers, og valgtes til biskop det følgende år. 

På grund af hans afvigende opfattelse af treenighedslæren, pådrog hans arbejder sig kirkens fordømmelse. Ved synoden i Reims 1148, hvor både Gilbert og Stefan var til stede, udfærdigedes fire læresætninger som stod i modsætning til nogle af Gilberts teser, og hans bøger blev fordømt indtil de var blevet korrigeret i overensstemmelse men kirkens principper. Gilbert ser ud til at have godkendt dette idet han accepterede de fire læresætninger og forblev på venskabelig fod med sine antagonister til sin død.

Gilbert er en af de få logikere fra 1100-tallet som blev citeret af de større skolastikere i den følgende periode. Hans hovedværk i logik, afhandlingen De sex principiis, betragtedes med en ærbødighed som næsten var på højde med den man havde over for Aristoteles, og denne afhandling forså flere kommentatorer, deriblandt Albertus Magnus, med materiale. På grund af den anseelse hans værker nød, kaldte Dante ham Magister sex principiorum. Afhandlingen i sig selv udgøres af en diskussion om Aristoteles’ kategorier, og behandler universalierne.

Eksterne henvisninger 

 Gilberts prolog til Apocalypsen

Kilder 

 Artiklen er oprindelig fra den engelske (via den svenske) , 2007.01.10 — den engelske bygger på:
 De sex principiis og kommentarer af De Trinitate i Jacques Paul Migne: Patrologia Latina, lxiv. 1255 og clxxxviii. 1257 
 Abbé Berthaud, Gilbert de la Porrée (Poitiers, 1892) 
 B. Haurbau, De la philosophie scolastique, pp. 294-318 
 R. Schmid's artikel "Gilbert Porretanus" i Herzog-Hauck, Realencyk. f. protest. Theol. (vol. 6, 1899) 
 Karl von Prantl, Geschichte d. Logik, ii. 215 
 Joseph Bach, Dogmengeschichte des Mittelalters, ii. 133. 
 Materiale fra Encyclopædia Britannica Eleventh Edition, som er public domain. 

Personer fra middelalderen
Filosoffer fra Frankrig
Præster fra Frankrig
Teologer fra Frankrig
Biskopper fra Frankrig
Filosofi i middelalderen
Dekar

Dekar er en enhed for måling af areal.
En dekar (fra deka, 10 og ar) er lig 10 ar, som er lig 1000 kvadratmeter.
Symbolet for dekar er daa.
Dekar er ikke en SI-enhed.
Et ældre navn for dekar er mål.

Dekar, sammen med hektar, bruges særlig til at angive størrelse på et grundareal.

1 ar = 100 m²
1 dekar = 10 ar
10 dekar = 1 hektar
1000 dekar = 1 kvadratkilometer

Referencer 

Arealenheder

ar:ديكار
bg:Декар
en:Decare
Mira Furlan

Mira Furlan (født 7. september 1955 i Zagreb, død 20. januar 2021) var en kroatisk skuespillerinde, der har medvirket i blandt andet Babylon 5 og som Danielle Rousseau i Lost.

Referencer

Eksterne henvisninger 

 

Skuespillere fra Kroatien
Personer fra Zagreb
Skuespillere fra Jugoslavien
Joachim Ussing

Joachim Ussing (født 9. oktober 1952 i København) er en dansk bassist og komponist.

Karriere 
søn af arkitekt Kjeld Juul Ussing (1913-77) og arkitekt Elsebet Ussing (Lind)(1915-78)
Ussing spillede New Orleans Jazz på klarinet og klaver indtil klarinetten, i 1965, blev byttet til en Höfnerbas. Han skrev og indspillede samme år musikken til Flemming Quist Møllers tegnefilm Slambert med bandet "The Unknown", senere Terje, Jesper & Joachim.

Indspillede i sommeren 1970 lp'en Terje, Jesper & Joachim.

I 1978 hittede han sammen med Lone Kellermann og Rockbandet med lp'en Før Natten Bli'r til dag. Den solgte det, dengang og nu, svimlende antal af 130.000 eksemplarer. Han turnerede og indspillede fra '79 intenst med Jomfru Ane Band.

Han skrev og indspillede i 1982/83 musikken til tv-serien Een stor familie.

I 1980'erne turnerede og indspillede han med Niels Skousens Landet Rundt, Peter Viskinde i Doraz, Small Talk, Anne Grete og Peter Thorup, På Slaget 12.

Han dannede bandet Nattens Latter i 2005 sammen med Thomas Negrain og har siden 2001 spillet med i På Slaget 12. Skrev musikken til CD'en 'Nattens Latter' med tekster af Nis Petersen.

Eksterne henvisninger 
 
 

Bassister fra Danmark
Personer fra København
Joachim
Henry Herbert, 4. jarl af Carnarvon

Henry Howard Molyneux Herbert (født 24. juni 1831, død 29. juni 1890) var en engelsk politiker og et ledende medlem af det konservative parti. Han var bror til Auberon Herbert og far til George och Audrey Herbert.

Herbert blev jarl af Carnarvon, da hans far Henry John George Herbert døde i 1849. Efter at have taget sin eksamen ved Oxford, begyndte han at spille en fremtrædende rolle i Overhuset. Han var viceminister for kolonierne i 1858 og blev koloniminister i 1866. Han fremlagde den britisk-nordamerikanske traktat, som gav Canada selvstyre i 1867. Senere samme år trak han sig sammen med Robert Arthur Talbot Gascoyne-Cecil og Jonathan Peel tilbage i protest mod Benjamin Disraelis reformlov. 
Han var tilbage som koloniminister i 1874 og gik i gang med at indføre selvstyre for Kapkolonien på samme måde, som han havde gjort for Canada. Han tog problemet imperialisme i Afrika op ved mange lejligheder, mens han havde embedet. Han trak sig i 1878 i opposition til Disraelis politik i spørgsmålet Fjernøsten, men da hans parti returnerede til magten i 1885, blev han vicekonge i Irland. Hans korte periode på posten, som er kendt på grund af en konflikt i et samvittighedsspørgsmål mellem ham og Charles Stewart Parnell vedrørende irsk selvstyre, blev afsluttet af endnu en for tidlig opsigelse. Han returnerede aldrig til embedet.

Litteratur 
 Roberts, Andrew. Salisbury: Victorian Titan. London: Orion Books, 2000 [c1999].

Politikere fra Storbritannien
Jarler fra Storbritannien
Afrikaner Bond

Afrikaner Bond (afrikaans for "afrikaner union") var et politisk parti i Kapkolonien. Det blev dannet gennem unionen mellem Genootskap vir Regte Afrikaners ("Samfundet for ægte afrikanere") under lederskabet til Stephanus Jacobus du Toit og Zuidafrikaansche Boeren Beschermings Vereeniging ("Sydafrikansk boersk forsvarssamfund"). Afrikaner Bond blev grundlagt af Jan Hendrik Hofmeyr i 1881. Det havde som mål at fremme afrikanernes interesser fra Kap til Limpopo.

Selv om partiet ofte havde flertal i parlamentet i Kap, styrede det aldrig direkte. Normalt dannede det koalitioner med engelsksprogede politikere som Thomas Charles Scanlen, Cecil Rhodes og John X. Merriman. Efter at Unionen Sydafrika blev oprettet den 31. maj 1910, sluttede det at være et uafhængig parti og slog sig sammen med South African Party i unionens parlament.

I 1882 lykkedes partiet i at få hollandsk anerkendt som officielt sprog i Kapkolonien.

Sydafrikas historie
STS-71

STS-71 (Space Transportation System-71) var Atlantis 14. rumfærge-mission.
Opsendt 27. juni 1995 og vendte tilbage den 7. juli 1995. Det var den første mission hvor en NASA rumfærge lagde til ved den russiske rumstation MIR.

Missionen var rumfærgernes 1. sammenkobling med rumstationen Mir og 3. mission med russisk deltagelse, de to første var STS-60 og STS-63.

Efterfølgende fælles missioner til Mir: Sojuz TM-21, STS-74, STS-76, STS-79, STS-81, STS-84, STS-86, STS-89 og STS-91.

Besætning 
   Robert L. Gibson (Kommandør)
   Charles J. Precourt (Pilot)
   Ellen S. Baker (Specialist)
   Bonnie J. Dunbar (Specialist)
   Gregory J. Harbaugh (Specialist)

Fra jorden til MIR, besætning Mir-19 
   Anatoly Solovyev (Kosmonaut)
   Nikolai Budarin (Kosmonaut)

Fra MIR retur til jorden, besætning Mir-18 
  Norman E. Thagard (Specialist)
   Vladimir Dezhurov (Kosmonaut)
   Gennady Strekalov (Kosmonaut)

Missions højdepunkter

Eksterne henvisninger 

 STS-71 NASA 

Rumfærgeprogrammet
Marie-Suzanne Giroust

Marie-Suzanne Giroust (født 9. marts 1734 i Paris, død 31. august 1772 i Paris) var en fransk pastelmaler. Ved giftermål fik hun efternavnet Roslin, og hun findes benævnt Suzanne Roslin.

Som syvårig mistede Marie-Suzanne sin far, der var juveler. Da hun var 11, døde også hendes mor, og hun flyttede ind hos slægtninge. Arven efter faderen gav hende mulighed for selv at vælge et erhverv. Hun benyttede muligheden til at lære at male. Hun studerede hos Quentin de La Tour (1704-1788), men det var især i atelieret hos Joseph-Marie Vien (1716-1809), at hun følte sig rigtig velkommen. I dette atelier mødte hun allerede i 1752 den svenske maler Alexander Roslin. De to forelskede sig i hinanden, men Marie-Suzannes formynder kunne ikke acceptere denne udlænding, der var protestant, som hendes ægtemand. Så parret måtte vente længe, før de kunne gifte sig den 8. januar 1759. De fik tre døtre og tre sønner, hvoraf to døtre og to sønner nåede voksenalder.

Alexander Roslin anerkendte sin hustrus talent og erkendte åbent, at hun var en bedre pastelmaler end han selv. Han brugte hende som model til mange portrætbilleder. Kort tid efter fødslen af sit sjette barn blev Marie-Suzanne Giroust den 1. september 1770 medlem af Académie royale. Hun døde i 1772 af brystkræft.

Værker 
 Portræt af M. Pigalle (1771), på Musée du Louvre, Paris
 Tre portrætter på Institut Tessin, Paris
 Et portræt på kunstmuseet i Troyes
 Selvportræt i færd med at kopiere et portræt af Quentin de La Tour (1771-72), forsvundet, foto i Lindbergs bog.

Eksterne kilder/henvisninger 

 Marie-Jo Bonnet: "Femmes peintres à leur travail : de l’autoportrait comme manifeste politique (XVIIIe-XIXe siècles)" in Revue d'histoire moderne & contemporaine, 49-3 (juli-september 2002), s. 140-167. 
 Per Bjurström: Roslin. 1993. 
 Gunnar W. Lindberg: Roslin : Liv och verk : Avec un résumé en français et le catalogue des oeuvres. (3 bind). Malmø 1957.

Personer i oplysningstiden
Malere fra Frankrig
Franskmænd i 1700-tallet
Medlemmer af Académie royale de peinture et de sculpture
Portrætmalere
Bloods

Bloods er en af USAs største og mest berygtede kriminelle bander. Banden identificeres med farven rød og bruger håndtegn formet som B’er eller P’er, afhængigt af hvilken gruppe, de repræsenterer. Bloods er ikke en enkelt bande, men mere en overordnet alliance af grupperinger.

I Bloods’ startkvarter i det sydlige Los Angeles findes der omkring 75 forskellige grupper. De største navne er ”The Pirus”, ”The MOBs” og ”The Bounty Hunters”. Bloods har et medlemstal, som er estimeret til at være mellem 15.000 og 30.000.

Historie 
Det hele startede i 1971, da banderne Avalon Garden Crips, Inglewood konverterede sig selvstændige, og væk fra The Crips, som i dag er deres værste rivaler. The Bloods var altså tidligere Crips, men på grund af uenigheder splittede de op. De slog sig sammen med andre såkaldte ”Non-Crip Gangs”, som blandt andet var ”the L.A. Brims”. Da The Crips repræsenterede den blå farve, repræsenterede den nye rivaliserende bande den modsatte, røde farve. Den måde, medlemmerne repræsenterer deres bande på, er ved at gå med blå eller rød bandana, trøjer, sko, kasketter og endda biler. Efter banderne, Avalon Garden Crips, konverterede til Bloods, har der været mange blodige bandekrige. Blandt andet blev The Crips's bandeleder Stanley Williams ”Tookie” dømt til døden efter at have skudt flere rivaliserende bandemedlemmer. 

Banderne "the Bishops and Athens Park boys" var før konverteringen en del af ”anti crip” banderne. The Piru Street Boys, som blandt andet rapperen The Game har været med i, bidrog i 1980'erne med ca. 40% af medlemmerne i The Bloods. The Pirus gik altså med ind i nationen The Bloods og repræsenterer også rød som farve. Senere i 1990'erne opstod der konflikter mellem de gamle Bloods og de gamle Pirus. Stadig i dag er mange Piru-bander i konflikt, næsten lige så mange som The Crips er med The Bloods.

Kendte i banden The Bloods 
 YG (Tree Top Pirus)
 DJ Quik (Tree Top Pirus)
 Compton menace (Fruit Town Brims)
 Suge Knight (Mob Pirus)
 The Game (Cedar Block Pirus)
 Mack 10

Godt at vide 
 I Los Angeles studerer Street Gangs Resource Center særligt The Bloods og The Crips' graffiti. Crips skriver i deres graffiti C i ord, og navne. Og i ord, erstatter de ofte C med B for at provokere Bloods. Bloods laver K, til CK, som betyder Crip Killer, i deres ord, og sætninger.
 Bloods sætter også deres bandana i højre lomme, i modsætning til Crips som sætter den i venstre.

Se også 
 The Crips
 Filmen Made in America handler om Crips og Bloods og deres baggrundshistorie.

Referencer 

Etableret i 1972
Afro-amerikanske bander
Bander i Arkansas
Bander i Californien
Bander i Canada
Axel Ottesen Brahe

Axel Ottesen Brahe til Elvedgård (28. maj 1550 på Knudstrup i Skåne – 14. august 1616) var en dansk rigsråd.

Han var søn af Otte Thygesen Brahe og Beate Clausdatter Bille samt bror til Tycho Brahe. 

Efter i sin ungdom at have gjort tjeneste i udlandet fik han betydelige forleninger og blev i 1596 rigsråd ved en stor udnævnelse af yngre rigsråder ved Christian 4.’s regerings-tiltrædelse. 

I 1597 sendtes han til Hveen som følge af bønders klager over Tycho Brahe. 

I 1602 ledsagede han Christian 4.s bror Hans på dennes bryllupsrejse til Rusland for at indgå ægteskab med Boris Godunovs datter Xenia. Rejsen tog et helt år, men Hans døde inden ægteskabet kom i stand.

Under Kalmarkrigen havde han en betydelig stilling som krigskommissær og deltog i fredsunderhandlinger i Knærød 1613. 

Rigsråder fra Danmark
Adelige
Axel Ottesen